
Text rozhodnutia
Súd: Krajský súd Bratislava Spisová značka: 5Sp/7/2016 Identifikačné číslo súdneho spisu: 1016200647 Dátum vydania rozhodnutia: 15. 04. 2016 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2016:1016200647.1 Uznesenie Krajský súd v Bratislave pred samosudcom JUDr. Petrom Pospechom v právnej veci navrhovateľa: V. Z., Z.. XX.X.XXXX, Š.K. X. R., proti odporcovi: Prezídium Policajného zboru, Úrad Hraničnej a cudzineckej polície, Riaditeľstvo hraničnej a cudzineckej polície Bratislava, Oddelenie cudzineckej polície PZ Bratislava, Hrobákova 44, 852 42 Bratislava, o preskúmanie rozhodnutia odporcu č.k. PPZ- HCP-BA6-82-013/2016-AV zo dňa 24.3.2016 takto r o z h o d o l : Opravný prostriedok navrhovateľa voči rozhodnutiu odporcu č.k. PPZ-HCP-BA6-82-013/2016-AV zo dňa 24.3.2016 sa o d m i e t a. o d ô v o d n e n i e : Dňa 15.4.2016 bol súdu doručený opravný prostriedok navrhovateľa, ktorý smeroval proti rozhodnutiu PPZ-HCP-BA6-82-013/2016-AV zo dňa 24.3.2016. Predmetným rozhodnutím odporca rozhodol, že zaisťuje účastníka konania-navrhovateľa V. Z., nar. dňa XX.X.XXXX, Š. X. R., preukaz žiadateľa o azyl Rakúska číslo 151717348-001 dňom vydania rozhodnutia a umiestňuje ho dňa 24.3.2016 v Útvare policajného zaistenia pre cudzincov v Medveďove. Predmetné rozhodnutie odporcu nadobudlo právoplatnosť dňom 24.3.2016 a opravný prostriedok navrhovateľa bol podaný dňa 13.4.2016 a doručený Krajskému súdu v Bratislave dňa 15.4.2016. Podľa § 250p O.s.p., ak je návrh podaný oneskorene, alebo ho podá ten, kto naň nie je oprávnený, alebo ak sa napadá rozhodnutie, ktoré preskúmaniu nepodlieha, alebo ak navrhovateľ neodstránil vady, ktorých odstránenie súd nariadil a ktoré bránia vecnému vybaveniu návrhu, súd uznesením opravný prostriedok odmietne. Odvolanie proti uzneseniu je prípustné. Z predloženého rozhodnutia je zrejmé, že opravný prostriedok navrhovateľa bol podaný oneskorene, po nadobudnutí právoplatnosti rozhodnutia o zaistení č.k. PPZ-HCP-BA6-82-013/2016-AV dňa 24.3.2016. Vzhľadom k oneskorenému podaniu opravného prostriedku navrhovateľom, súd v súlade s ust. § 250p O.s.p. opravný prostriedok navrhovateľa odmietol ako oneskorene podaný. Poučenie: Proti tomuto uzneseniu je možné podať odvolanie do 7 dní odo dňa jeho doručenia na Krajskom súde v Bratislave, písomne, dvojmo.

